Rejser og botaniske Undersøgelser i Ost-Gronland. 23 
Sneen overvejende. Paa Lavlandet bliver Sneen kun liggende nogle 
Timer eller højst et Par Dage, inden den er smeltet eller fordampet; 
men paa Højlandet, blot i 200 m' Højde, begynder den at ligge for 
godt, og selve Højfjældene begynder at blive hvide. 
Vegetationen lider meget under dette Vejr; den overjordiske Del 
visner og gulnes; vel er Urtelierne i Elvbakker endnu overvejende 
grønne, men i Fjældmarken og i det hele paa de torre Lokaliteter 
er alt gult, ligesom Empetrum har antaget sin rødbrune Vinterfarve. 
I de første Dage af Maaneden blev Termometrene bragt paa 
Plads i de medbragte Huse paa samme Sted som i 1898—99, og 
den 10. Oktober begyndte de regelmæssige Observationer af Maxi- 
mum, Minimum, Luftfugtighed, Skydække, Vindens Retning og 
Styrke samt Nedbør. Disse Observationer fortsattes 3 Gange i Døg- 
net indtil Sommerrejsens Begyndelse ("7/6 02). Foruden de sædvan- 
lige meteorologiske Observationer foretoges ogsaa Maalinger af Sol- 
lysets Intensitet ved Hjælp af Steenstrups Lysmaalere, hvoraf 1, senere 
2 var anbragt frit paa Taget af et lille Udhus. Desuden var der i 
Begyndelsen af Maaneden nok at bestille inde med Indretning for 
Vinteren; bl. a. maatte Lamperne, som ikke havde været udpakkede 
siden 1899, have en grundig Reparation, inden de kunde gøre Fyl- 
dest i de lange Aftener. Drevene manglede Skiver, der dog kunde 
fremstilles af Enører, en havde en knækket Tandstang, og paa en 
anden var Vægeholderen i Stykker. Endnu fik jeg dog Lejlighed til 
at foretage en Skrabeudflugt, denne Gang til Solos-Pynt, hvor Poul- 
sen og jeg i 1899 havde skrabet flere Gange i en Revne, som altid 
danner sig paa dette Sted om Foraaret. Jeg ønskede at faa Prøver 
af Vegetationen til en anden Aarstid og desuden at foretage Skrab- 
ningerne vinkelret paa Revnen (parallelt med Land). Det mis- 
lykkedes imidlertid til Dels. Da jeg var ved det første Dræt paa 
dybt Vand, viste der sig pludselig Fohnskyer paa.Himlen, Barometret 
steg i Løbet af faa Minutter fra 747 til 749 mm, det blæste op af 
NV., og inden jeg havde faaet Skraberen hjem, havde jeg en regulær . 
Føhnstorm, som jeg med Nød og næppe kunde dampe op imod. 
Stormen holdt ved i 2 Døgn med synkende Temperatur, indtil det 
den 5. endte med 5° Kulde. Paa Fjældene blæste Sneen bori og 
lagde sig i Lavningerne; især var Urtelierne blevne dækkede, enkelte 
Steder endog med 50 cm Sne, der dog atter svandt stærkt i de føl- 
gende Dage. Stormen mindede mig paa det eftertrykkeligste om at 
faa alt i Orden uden for Stationen. Her laa nemlig endnu talrige 
Genstande, som var for store til at opbevares inde, eller som skulde 
bruges i det fri i Vinterens Løb; de blev ordnede hver paa sin 
Plads i Læ af Huset, saa de let kunde findes og ikke var udsatte 
for at blæse bort. At dette let kan ske, erfarede vi i 1899, da en 
